**Муниципальни бюджетни ишколазхойн дешаран хьукмат « №1-йолу Берийн беш «Жайна»**



**Проектан презентаци**

***«Даймехкан Турпалхо,***

***тхан иэсехь гуттар а вуьсу хьо ваха!»,***

**СОВЕТСКИ СОЮЗАН ТУРПАЛХОЧУННА**

**ДАЧИЕВ ЧАПИН ХАНСУЛТАННА**

**ЛЕРИНА**

*Гезлой-Йурт*

*2024 шо*

**Проектан гайтам:** синмехалла-билгалйина, довзийтаран, кхиазхой патриотически кхетош-кхиор.

**Хан:** т1аьхьалонна.

**Ишколазхойн говзалла гайтар:** коммуникативни, довзийтаран-лехамийн, мукъаме исбаьхьаллин, ловзаран, мотт кхиоран.

**Д1айахьаран хан**: 2024-чу шеран товбецан 10-г1а дийнера - 2025 шеран б1аьстенан беттан 25-г1а дийне кхаччалц.

**Проектан декъашхой:** хьехархой, бераш, дай-наной.

**Материальни г1ирсийн эвсаралла:** буклеташ Даймехкан Турпалхо, слайдаш «Сийлахь Боккха Даймехкан Т1ом», т1еман хенан суьрташ.

**Проектан аннотаци**

Ишколазхойн кхетамехь патриотически ойла бераллехь дуьйна схьа кхиор уггаре коьрта декхар ду хьехархочуьна. Даймахке безам, ша схьаваьллачу махке ойла кхийдар, ненан мотт, къоман культура, нохчийн къоман ламасташ и деригге дезар чулоцу «Патриаотизм» бохучу дашо. Оцу кхетамо кхуллу адамехь доьналла-йахь; шен Даймехкан толам, эшам, лазам шен хетар, халкъан истори йовзар, йо1б1аьрг санна къоман д1адаханчун т1алам бар.

Уггаре мехалчарах цхьаъ, патриотически бер кхетош-кхиорехь оьшург проекни дар ду, вайна мелла билггала хилларг-лелларг д1адовзийта ишколазхойн, баккхийчийн вовшашца з1е латто, исторически хиламашна т1е ойла йерзо.

«Даймехкан-Турпалхо, тхан иэсехь гуттар а вуьсу хьо ваха» проект кхочушйаро накъосталла до берийн бес-бесара говзаллаш йовза. Проекто кхетам ло цхьана эшшарехь берийн, баккхичийн ойла т1е а йерзийна уьш цхьа декъашхой болуш и проект д1айахьа.

**Проектан актуальность**

Тахана ч1ог1а мехала 1алашо йу, т1екхуьучу чкъуранна Даймехкан истори йовзийтар, х1унда аьлча, церан ойла т1ейоьрзуш йац вайн Даймехкан исторически хиламашна. Ишколазхошна Даймехкан истори ца йовзаро, хаъал новкъарло йо бераш кхетош-кхиорехь. Берийн кхетамехь патриотизм кхиоро г1о до, къоман доьналла-йахь кхио, оьшучохь Даймехкан дуьхьа шайн са д1адала кийча т1аьхье кхио, иштта йоцу т1аьхье йайна т1аьхье йу.Х1окху проектехь буьйцучу исторически хиламаша берашна накъосталла до Вайн Мехкан Турпалхо вовза, цуьнан гергарчаьрца цхьаьна а кхетта лехамийн хьелашца Турпалхочунна лерина Гезлой-Эвларчу юккъерчу юкъарадешаран № 1 йолчу школан музей кхача.

Вайн Даймахка дуьхьа, шайн дахар д1аделла нохчийн къоман турпалхой бовзийта а, къоман истори лар а йина, т1екхуьучу т1аьхьене д1акховдо. Цундела ч1ог1а мехала ду берашна т1амах лаьцна бакъдерг довзар, оцу т1еман декъашхойх дозалла дар, церан сий-ларам а беш, машар ларбар. Тахана къаьсттина мехала ду Сийлахь Толам ларбар, х1унда, бераш кхетош-кхиорехь доккха дакъа лоцу оцу кхетамо, шайн Даймохк ларбан долу декхар т1елаца, Даймехкан дуьхьа шайн са д1аделла, турпалхой биц цабан а, иштта д1ахьочу белхаша г1о-накъосталла до Сийлахь Боккхачу Даймехкан Т1еман турпалхойх йолу ойла кхиор т1ехь.

**Проектан 1алашо:**

* Советски Союзан турпалхочуьн Данчиев Чапин Хансултанан т1еман хьуьнарех, т1ом д1абаьллачул т1аьхьа хиллачу дахаран некъах лаьцна дийцар.
* Сийлахь Боккхачу Даймехкан Т1еман хиламех а, оцу т1еман турпалхойх долу хаарш ишколазхошна довзийтар.
* Сийлахь Боккхачу Даймехкан Т1еман декъашхойн хьунарех дозалла дан, берийн кхетам кхиор.
* Бераш патриотически ойланца кхеташ- кхиор.

**Проектан декхарш:**

* Даймехкан турпалхойх долу хаарш шуьйра довзийтар.
* Берийн мотт бийцар шардар: Даймохк, турпалхо, сурхо, кемахо, танкахо, эскар, мохкларбархо, иэсчурт, х1олам.
* Сийлахь Боккхачу Даймехкан Т1еман турпалхойн сий-ларам бар.
* Берийн кхетамехь, «Мила ву Турпалхо?»- боху кхетам кхиор.
* Берийн къамел кхиор,дешбахам тобар;т1амах лаьцна эшарш, байташ, «баккъалла дерг»дийцар,т1еман иллеш,суьрташ гайтар.
* Воккхиниг ларар болу берийн кхетам кхиор.
* «Вайна машар беза,вайна т1ом ца беза»-боху ойла берийн кхетамехь кхиор.

**Хьехархошна:**

* Доьзалехь бераш патриотически кхетош- кхиор болх д1абахьар.
* Берийн патриотически кхоллайелла ойла ч1аг1йар.
* Даймехкан дуьхьа шайн са д1аделлачу турпалхойн сий-ларам бар массерий декхар хилар берашна д1адовцийтар.

**Дайшна, наношна:**

* Берийн проектехь д1акъалаца синхьагам кхоллар.
* Сийлахь Боккхачу Даймехкан Т1амах лаьцна къамел дар.
* Дай, наной оцу проекта т1е ойла йерзор.

**Проект кхочушйаран мероприятийн план**

|  |  |  |  |
| --- | --- | --- | --- |
| **Бутт** | **Белхан кеп** | **Чулацам** | **Жоьпаллин белхахо** |
| Товбецан | Шакхочушдар | Белхан план х1оттор, ч1аг1йар | Куьйгалхо, лакхара кхиорхо, кхиорхой |
| Эсаран | Шакхочушдар | Проектан документаш довзар, 1амор. З1енан ресурсаш 1амор | Лакхара кхиорхо |
|  | Педагогашца, кхиархошца, дайшца-наношца | Информацин ресурсаш: йуьртан библиотека, интернет, музей, Гезлой-Эвлан №1 йолу йуккъера ишкол | Лакхара кхиорхо, киорхой |
| Лахьанан | Педагогашца | Сийлахь-боккхачу Даймехкан т1еман турпалхочух Х.Ч.Дачиевх хаамаш харжар. | Лакхара кхиорхо, киорхой |
| Дайшца-наношца | Дайн-нанойн анкетировани «Школазхо патриотически кхетош -кхиор» | Лакхара кхиорхо, киорхой |
| Берашца | Х.Ч.Дачиевн ц1арах йолчу ишколан музей экскурси | Лакхара кхиорхо, киорхой |
| Х.Ч.Дачиевн ц1арах йолчу мемориалана т1е экскурси | Лакхара кхиорхо, киорхой |
| Г1уран | Берашца | Теманийн къамел, дешар д1адахьар «Мехкан турпалхой», «2025-г1а шо — Мехкан лардархочун шо а, 1941-1945-чуй шерийн Сийлахь-Боккхачу Даймехкан т1амехь толам баьккхина 80 шо кхачар а» | Кхиорхой |
| Педагогашца | Презентаци «Турпалхо-махкахо, хьан ц1е йехар йу б1ешерашкахь!» | Лакхара кхиорхо |
| Кхолламан | Дайшца-наношца | Консультаци  «Кхиаво жима лардархо» | Кхиорхой |
| Берашца | Х.Ч.Дачиевн ц1арах йолчу мемориалана т1е экскурси | Куьйгалхо, лакхара кхиорхо, кхиорхой |
| Чиллин | Берашца | Турпалхочун гергарчаьрца вовшахкхетар | Социальни педагог |
| Педагогашца | Турпалхочун гергарчаьрца вовшахкхетар |
| Бекарг | Берашца | Дешар «Мехкан турпалхой берийн б1аьргашца!» | Куьйгалхо, лакхара кхиорхо, кхиорхой |
| Оханан | Берашца | Байтийн конкурс «Тхуна цкъа а бицлур бац тхайн турпалхой!» | Кхиорхой |
| Берашца | Суьртийн конкурс «Сан турпалхо» | Кхиорхой |
| Дайшца-наношца | Буклеташ «Д1адахнарг тхан дагахь мел ду- тхан хиндерг ду» | Кхиорхой |
| Х1утосург | Берашца | Мероприятие «Мехкан турпалхо» | Лакхара кхиорхо, кхиорхой |
| Педагогашца | Проектан белхан жам1аш дар | Лакхара кхиорхо |
| Товбецан | Педагогашца  Берашца  Дайшца-наношца | «Вай заманан турпалхо» ц1е йолчу рог1ера проекта т1ехь вовшахтоьхна болх | Лакхара кхиорхо |

**Проект д1айахьар «Даймехкан Турпалхо, тхан иэсехь гуттар а вуьсу хьо ваха!» йиъ т1ег1а йу:**

**1.Кечам баран мур: 10.09.2024-10.11.2024**

* Пректан-лехамийн дар д1адахьар.
* Проект д1айахьа лерина хаам дайшна, наношна бовзийтар.
* Бан леринчу белхан хьесап,1алашо, декхар довзийтар.
* Дакъахошна проект йовзийтар.
* Проектан д1екъахошна йукъахь болх д1асабекъар.
* Методически а, исбаьхьаллин а литература 1амор.

**2. Вовшахтохаран мур: 11.11.2024-30.12.2024**

* Проектан массо декъахоша жигара г1олацар.
* Т1еман турпалхойх исбаьхьаллин йозаговзам д1айешар.
* Даймехкан турпалхойх хаам кечбар
* Даймехкан турпалхойх лаьцна буклеташ йар .
* Т1амна лерина иллеш, эшарш схьахаржар.
* Т1еман турпалхойх лаьцна берашна мехала хирдолу къамелан хьесап харжар.

**3. Коьрта мур: 09.01.2025-28.02.2025**

* Берашца къамел деш болх д1абахьар.
* Даймехкан турпалхочун ц1арах йолчу музей дахар.
* Иэсчурте экскурсе дахар.
* Турпалхочуьн гергарчу нахаца цхьанакхетар.
* Даймехкан-турпалхо буклеташ кечйар.
* Сийлахь Боккхачу Даймехкан Т1амах лаьцна дехкинчу суьртийн гайтам цхьана хьехархоша, бераша, дайша, наноша д1адахьар.

**4. Жам1 даран мур: 01.03.2025-10.05.2025**

* Д1абаьхьначу белхан хиламан жам1, анализ.
* Хьехархойн зеделларг даржор.

**Проектан г1ирс:**

* Проектан презентаци «Даймехкан Турпалхо, тхан иэсехь гуттар а вуьсу хьо ваха!», зеделларг даржор а, проектан презентаци сайт т1ейаккхар.

**Хила мега хилам:**

* Даймехкан турпалхойх долу берийн хаар шордар.
* Берийн къамелан дешбахам:Даймохк,турпалхо,сурхо,кемахо, танкахо,эскар, мохкларбархо,иэсчурт,х1олам.
* Сийлахь Боккхачу Даймехкан Т1еман ветеранашка безам-марзо,лерам кхиор.
* «Мила ву Даймехкан-турпалхо?»- боху кхетам кхиор.
* Берийн къамелан дешбахам; т1амах лаьцна диалог,иллеш,эшарш лекхар, суьрташ дахкар.
* Доьзалехь бераш патриотически кхетош-кхиор дай-наной декхар хилар.
* Воккханиг ларар болу берийн кхетам кхиор
* «Вайна машар беза,вайна т1ом ца беза»-боху ойла берийн кхиор.

**Балха т1ехь бес-бесара метод, кеп лелойаккхар**

Проектан декхар кхочушхилийта хьехархоша бес-бесара белхаш бан сацам бина.Тайп-тайпанчу ловзарш а, ловзарийнн хьелаш а парг1ат болхкхолларан х1онгуоно накъосталла дина болх д1абахьа оьшу суртх1отто. Бераша жигара бечу белхан оьвсаралла лакхайаккхаро берийн кхетам-кхиабо.Хьалха х1оьттинчу хьоло «патриотически дар»т1ехь нийса сацам бо. Масала, «Со – взводан буьйранча ву», «Ас т1аккха х1ун дийр дара?». Проект кхочушйарехь бес-бесара методаш йалош бераш кхетош-кхиадо; лехамийн (лехамийн башха кехат, басарш) практически, болх кхолларан(болхкхолларан т1едиллар).кхочушбечу балха йукъахь билгалдан йиш йу: куьгийн п1елгашци долу ловзарш, берашна лерина йолу исбаьхьаллин литература йешар,шайна хезнарг схьадийца 1амор,зурман-мукъаман боламан тидам а беш.

Берийн дайша.наноша г1о-накъосталла деш д1абаьхьна проектан белхаш.Цаьрца йинчу анкетированин 1алашо йу, доьзалехь бераш патриотически кхетош-кхиорехь д1ахьуш болу болх тидаме лацар.

**Рог1ера кхиор**

Проект д1айирзича вайн аьтту хир бу рог1ера болх вовшахтоха. Рог1ера этапехь вовшийн г1оьнца лехамийн белхаш а беш кхин цхьана Сийлахь Боккхачу Даймехкан турпалхочух лехамийн хаам кечбан.

**Пайда эцца методически г1ирсаш:**

1. «Стела1ад» (берийн журнал).

2. Газета «Берийн беш».

3. Нохчийн халкъан турпалхой (Абдрахманова Ж.М., Джунаидов С.С.), 2022 г.

4. Нохчийн дицдан йишйоцу денош, дезденош (Абдрахманова Ж.М., Джунаидов С.С.), 2022 г.

5. «Сан къоман хазна» (Абдрахманова Ж.М., Джунаидов С.С.), 2022 г.

**Информационни латтбахам:**

* Йуьртахойн библиотека;
* Интернет ресурсаш.

**Дай-наной г1о-накъосталла:**

* Ц1ахь йеша исбаьхаллин литература кечйар.
* Сийлахь Боккхачу Даймахкан Т1еман турпалхойх дехкинчу суьртийн гучам.

Приложения к проекту